Insiignia

Insiignia, eesti keeles mitmus insiigniad (ladina keeles insigne 'tunnusmärk', mitmus insignia) on kõrge võimu- või aukandja välised sümbolid, nagu valitsejal kroon ja skepter, piiskopil mitra ja karjasekepp. Insiignia ülesanne on muuta väliselt äratuntavaks kandja seisus või amet.

Näiteid 
Insiigniaks võib olla
 peakate, nagu kroon, mitra, tiaara, vaimulikubarett, kardinalikübar, loorberipärg
 kaelaehe, nagu rektori või linnapea ametikett, vaimuliku rinnarist, panagia
 riietuse osa, nagu peapiiskopi pallium, mantia, ordumantel
 sõrmus, nagu paavsti sõrmus
 käes kantav ese, nagu skepter, riigiõun, karjasesau, marssalikepp, riigimõõk
 sümboolne kujutis, näiteks vapp ja pitsat

Vaata ka 
 Atribuut
 Embleem

Viited